סופי רחלנקו

ממוזער|סופי רחלנקו, 2017
**סופי רַחְלֶנקו** (בלועזית: **Sophie Rachlenko**; נולדה ב-3 בינואר 1947) היא אמנית, ציירת וסופרת ישראלית.

## ביוגרפיה
ממוזער|"אירוסים". צבעי מים וניירות צבעוניים
סופי רחלנקו נולדה בשנת 1947 בעיר לבוֹב שבברית המועצות (היום באוקראינה). ב-1957 עברה עם הוריה, רוזה ונחום, לגְלִיבִיצֶה שבפולין, וכעבור כשלוש שנים עלתה המשפחה לישראל והתגוררה במשך שש שנים במעברת נוף ים.
אביה נפטר ב-1965, כשהייתה בת 18, בעודם גרים במעברה. ב-1966 עברה עם אמה לתל אביב.

השלימה תואר ראשון בתרבות צרפת ובאמנות התיאטרון, וכן תעודת הוראה ב-1971 באוניברסיטת תל אביב; תואר שני בספרות צרפתית ב-1978; ותואר ראשון נוסף בתולדות האמנות ב-1985. 
בשנת הלימודים 1987–1988 השתלמה בפריז, באֵקוֹל נוֹרְמַל סוּפֶּרְיֱיר דה פונטניי-סן-קלו (Fontenay-Saint-Cloud), במרכז מחקר של לימוד והפצה של הצרפתית, הודות למלגה שקיבלה מממשלת צרפת. 
שימשה מורה לצרפתית במשך 34 שנים.

בשנת 2025 הוציאה לאור בצרפת את ספרה התשיעי, *Appelez-Moi Nathalie*, בהוצאת Verone éditions.

## סגנונה האמנותי
ממוזער|מהסדרה Reflets de Liberté - "השתקפויות החירות", 1988. קולאז' בתוספת אקוורל וקצת טושים.
ממוזער|"הארוחה על הדשא". טכניקה מעורבת של קולאז', אקוורל וקצת טושים. מן הסדרה L'Art français, ça colle!
האקוורלים של סופי רחלנקו הם התרשמות ואינטרפרטציה אישית של הנופים שהיא בוחרת לתפוס במכחולה. בדרך כלל היא מציירת בשטח, להוציא את הסדרה "נחל התנינים", שיצרה מתוך צפייה בסרטו של אהוד מנור.
בסדרת הכלניות והפרחים האחרים, הצבעוניות העשירה ומשיכות המכחול מאפיינים את סגנונה ומשקפים את עולמה הפנימי. 
בסדרות הקולאז'ים, עבודת המספריים והדבקת האלמנטים הם בסיס למשיכות מכחול שמחברות ומשלימות את המכלול. יצירת הקולאז' מתחילה ברעיון מסוים, לעיתים כ"משחק" וחיפוש אחרי הקומפוזיציה שנוצרת תוך כדי שימוש בחומרים, כגון עלים ועלי כותרת מיובשים, פיסות בד, נוצות, מטבעות, גפרורים ועוד.
הטכניקה המעורבת של הקולאז' מאפשרת לאמנית להוסיף גם את המילה הכתובה, ציטטות של אחרים או טקסטים קצרים משלה. בסדרת "השתקפויות החירות" למשל, היא מזמינה לחשוב ולחפש את מה שמסתתר מאחורי פסל החירות. 
את סדרת "מוצרטיסימו" יצרה סופי רחלנקו לציון 200 שנה לפטירתו של המלחין. בעבודות אלה עשתה שימוש בקטעי תכלילים, הרכיבה קומפוזיציות של כלי נגינה שונים, שילבה אזכורים של שמות יצירותיו של המלחין, ואף פרסומות עם דיוקנו, כולל עטיפות השוקולד הוינאי הקרוי על שמו.
הסדרה "רנסאנס עלי שלכת" מתבססת על עלים מיובשים רב-גוניים, שאספה בפארקים של פריז. לאחר יבושם הרכיבה מהם קומפוזיציות.
סדרת הקולאז'ים !L’Art français, ça colle היא מחווה לגדולי הציירים הצרפתיים. בעבודות אלה השתמשה סופי רחלנקו במובאות חזותיות מיצירותיהם הגדולות.

### תערוכות יחיד
* "Reflets de liberté" ("השתקפויות החירות") ב"אליאנס פראנסז" (Alliance Française) בירושלים, חורף 1988. אוצר: מנהל אליאנס ז'אן-לואי בוסאבי.
* "Reflets de liberté" ("השתקפויות החירות") במוזיאון Bartholdi שבקולמר, צרפת, יולי 1988. אוצר: מנהל מוזיאון ברתולדי, ז'אן-מרי שמיט.
* "Renaissance de feuilles mortes" ("רנסאנס עלי שלכת"), אליאנס פראנסז בירושלים, 1990. אוצר: ז'אן-לואי בוסאבי.
* "מוצרטיסימו", אגודת יובל - מועדון מוזיקלי שבבית יד לבנים ברמת השרון, ינואר 1991. אוצרת: טלי ירון.
* "!L'Art français, ça colle", תערוכת קולאז'ים בנושא האמנות הצרפתית, במכון לתרבות צרפת, יולי 1992. אוצר: מנהל המכון, כריסטיאן דלקמפאן.
* "נחל התנינים", תערוכת אקוורלים על פי סרטו של אהוד מנור, בית תרבות על שם טיכו שבבנימינה, יום העצמאות 1993.

## ספרים שפרסמה
* Sophie Rachlenko, *MOTS-AÏQUES*, Messagerie du Levant, 1992
* Sophie Rachlenko, *Abécéd'ART*, Publibook Paris, 2011
* סופי רחלנקו, "התכתבות בכיוון אחד", הוצאת אוריון, 2015.
* סופי רחלנקו, "חוויה עם מכחול בצהוב, אדום וכחול", הוצאת גוונים, 2017.
* סופי רחלנקו, "משם ומכאן", הוצאת אי-פבליש, 2018.
* סופי רחלנקו, "בת הדודה, אלוף הסיף והעז" - קובץ סיפורים, הוצאת אי-פבליש, 2019.
* סופי רחלנקו, "ממש כאילו כמוני וגם קצת אחרים", סיפורי ילדים מחורזים, הוצאת אצבעוני, 2020.
* סופי רחלנקו, "מרק בורשט וסיפורים אחרים" - קובץ סיפורים, הוצאת אי-פבליש, 2021.
* Sophie Rachlenko, *Aux racines du Bortsch*, éditions Complicités, 2023 (תרגום הספר "מרק בורשט" לצרפתית)
* Sophie Rachlenko, *Appelez-moi Nathalie*, Éditions Vérone Paris, 2025.

## גלריה

File:חובבת האמנות הצעירה בתערוכה בבנימינה.jpg|ממוזער|חובבת האמנות הצעירה, מהתערוכה בבנימינה, יום העצמאות 1993
File:מחווה לכינור ולצ'לו.jpg|ממוזער|"מחווה לכינור ולצ'לו", מהתערוכה "מוצרטיסימו" בבית יד לבנים ברמת השרון, 1991
File:מחווה לפסנתר.jpg|ממוזער|"מחווה לפסנתר", מהתערוכה "מוצרטיסימו" בבית יד לבנים ברמת השרון, 1991
File:מיס ליברטי הסינית עצובה וכועסת.jpg|ממוזער|"מיס ליברטי הסינית עצובה וכועסת", קולאז מהסדרה "השתקפויות החירות", 1988
File:מיס ליברטי סגרירי בחוץ ובפנים.jpg|ממוזער|"מיס ליברטי סגרירי בחוץ ובפנים", קולאז מהסדרה "השתקפויות החירות", 1988
File:בשפת הפרחים.jpg|ממוזער|בשפת הפרחים
File:4. רנסנס עלי שלכת.jpg|ממוזער|קולאז' בשילוב צבעי מים מהסדרה "רנסאנס עלי שלכת" שהוצגה בירושלים, באליאנס פרנסז, ב-1990
File:3. רנסנס עלי שלכת.jpg|ממוזער|קולאז' בשילוב צבעי מים מהסדרה "רנסאנס עלי שלכת" שהוצגה בירושלים, באליאנס פרנסז, ב-1990
File:2. רנסנס עלי שלכת.jpg|ממוזער|קולאז' בשילוב צבעי מים מהסדרה "רנסאנס עלי שלכת" שהוצגה בירושלים, באליאנס פרנסז, ב-1990
File:1. רנסנס עלי שלכת.jpg|ממוזער|קולאז' בשילוב צבעי מים מהסדרה "רנסאנס עלי שלכת" שהוצגה בירושלים, באליאנס פרנסז, ב-1990


## קישורים חיצוניים

* 
* התכתבות בכיוון אחד מאת סופי רחלנקו / געגועים אינסופיים וקשרים הדוקים, *readbooks.co.il*, תשעה עשר באפריל 2015.
* 
* כתבה על שתי האוטוביוגרפיות, האחת בעברית והשנייה בצרפתית, של סופי רחלנקו מאת ד"ר אורנה ליברמן באתר פרנקופילים אנונימיים

## הערות שוליים

קטגוריה:אמניות ישראליות
קטגוריה:עולות בשנות ה-1960
קטגוריה:עולים בשנות ה-1960
קטגוריה:ציירות ישראליות
קטגוריה:ציירים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו ב-1947
קטגוריה:ישראלים שנולדו ב-1947